NORAKSTS

|  |  |
| --- | --- |
| 29.01.2015. | Nr. 2/20 |

**ATBALSTS SIA ”FORTUM JELGAVA” EIROPAS SAVIENĪBAS FONDA PROJEKTA IESNIEGUMA ”SILTUMENERĢIJAS PĀRVALDES UN SADALES SISTĒMAS EFEKTIVITĀTES PAAUGSTINĀŠANA JELGAVĀ, 6.KĀRTA” IESNIEGŠANAI**

(ziņo I.Škutāne)

 **Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

Saskaņā ar likuma ”Par pašvaldībām” 15.panta pirmās daļas 1.punktu, trešo daļu, Ministru kabineta 2010.gada 31.augusta noteikumiem Nr. 824 ”Noteikumi par darbības programmas "Infrastruktūra un pakalpojumi” papildinājuma 3.5.2.1.1. apakšaktivitātes ”Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām" 29.2.14.punktu un ņemot vērā, ka starp SIA ”Fortum Jelgava” un Maksātnespējīgo akciju sabiedrību ”Jelgavas siltumtīklu uzņēmums” 2004.gada 14.oktobrī noslēgts Nomas līgums (apstiprināts ar Jelgavas domes 2004.gada 7.oktobra lēmumu Nr.13/1 ”Par maksātnespējīgās akciju sabiedrības ”Jelgavas siltumtīklu uzņēmums” sanācijas plāna izpildi”) (turpmāk – Nomas līgums), SIA ”Fortum Jelgava” 2015.gada 28.janvāra iesniegumu,

**JELGAVAS PILSĒTAS DOME NOLEMJ:**

1. Atbalstīt, ka SIA ”Fortum Jelgava” (reģ. Nr.50003549231, juridiskā adrese Pasta iela 47, Jelgava), kā vienīgais centralizētais siltumenerģijas piegādātājs Jelgavas pilsētas administratīvajā teritorijā, iesniedz projekta iesniegumu ”Siltumenerģijas pārvaldes un sadales sistēmas efektivitātes paaugstināšana Jelgavā, 6.kārta” Kohēzijas fonda finansējuma atbalsta saņemšanai.
2. SIA ”Fortum Jelgava” uztur un atjauno nepieciešamo tehnisko aprīkojumu un infrastruktūru, nodrošinot līdz 2034.gada 13.oktobrim ar Nomas līgumu deleģēto siltumapgādes nodrošināšanas uzdevuma īstenošanu saistīto sistēmu ekspluatāciju un to tehniskā stāvokļa atbilstību spēkā esošajiem tiesību aktiem, novērstu bojājumus un avārijas situācijas, kas saistītas ar sabiedrisko pakalpojumu sniegšanu atbilstoši noslēgtajiem līgumiem ar pakalpojumu saņēmējiem un normatīvo aktu prasībām.
3. Lai nodrošinātu kvalitatīvu ar Nomas līgumu deleģēto uzdevumu izpildi un siltumapgādes sabiedrisko pakalpojumu sniegšanu iedzīvotājiem atbilstoši normatīvajos aktos noteiktajām prasībām, pašvaldība var piešķirt atlīdzības (kompensācijas) maksājumus – investīcijas sabiedrisko pakalpojumu sniegšanas infrastruktūrā.
4. Atlīdzības (kompensācijas) maksājumu gadījumā atlīdzības (kompensācijas) maksājuma aprēķināšana, kontrole un pārskatīšana, kā arī atlīdzības (kompensācijas) maksājuma pārmaksas novēršana un atmaksāšana notiek atbilstoši Eiropas Savienības un Latvijas Republikas normatīvajiem aktiem.
5. Atbilstoši Eiropas Komisijas 2011.gada 20.decembra lēmuma 2012/21/ES 2.panta otrajam apakšpunktam Eiropas Komisijas 2012/21/ES lēmums ir piemērojams tikai tad, ja periods, kurā uzņēmumam uzticēts sniegt pakalpojumu ar vispārēju tautsaimniecisku nozīmi nepārsniedz desmit gadus. Ja pilnvarojuma periods pārsniedz desmit gadus, šis lēmums ir piemērojams tikai tiktāl, cik no pakalpojuma sniedzēja tiek prasīts vērā ņemams  [ieguldījums](http://www.l2d.lv/l.php?doc_id=239874), kas ir jāamortizē ilgākā periodā saskaņā ar vispārpieņemtiem [grāmatvedības](http://www.l2d.lv/l.php?doc_id=66460) principiem.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 29.janvārī